open-index/open-wikipedia-markdown huggingface dataset:
Nordøyane

**Nordøyane** er ei øyrekke i Møre og Romsdal. De ligger i Giske kommune, Haram kommune og Ålesund kommune (tidligere Sandøy kommune) på nordre Sunnmøre og ytre Romsdal. Den omfatter disse øyene fra nord til sør:

I Haram og Ålesund kommuner bor 2732 innbyggere på disse øyene:
* Ona
* Sandøya
* Finnøya
* Harøy
* Fjørtofta 
* Flemsøya (også kalt Skuløya eller Longva)
* Haramsøya
* Lepsøya

I Giske kommune med 8398 innbyggere fordelt på disse øyene som også utgjør hele kommunen:
* Vigra
* Valderøy
* Giske
* Godøy

Avgrensinga i sør er Breisundet. 

Betegnelsen Nordøyane brukes særlig om de store øyene i Haram kommune. Øyene i Giske kommune, som er nærmest Ålesund sentrum, har fergefri fastlandsforbindelse med Ålesund mens de andre er knytta sammen med bilferger og hurtigbåter. Nordøyvegen forbinder de nordligste øyene med fastlandet via bro og tre undersjøiske tunneler.

Sørøyane er øygruppen sør for Ålesund, med blant annet Hareidlandet, Gurskøya og Runde. Mens Sørøyane er relativt fjellrike, er Nordøyane til dels flate og har relativt store gårder.

## Referanser
Lågøya

:*[[Lågøya (Frogn)|Lågøya]] er også en liten øy i indre Oslofjord*.

**Lågøya** er ei øy som hører til Svalbard. Den ligger nordvest for Nordaustlandet og har sjelden blitt besøkt. Arealet er 103,5 km². Sør og øst for øya skilles den fra Nordaustlandet av henholdsvis Franklinsundet og Lady Franklinfjorden. Øya har ingen vesentlige fjell eller høydedrag. Det høyeste punktet ligger på 57 moh. Den har ikke noe permanent isdekke.

Den inngår i Nordaust-Svalbard naturreservat.

## Eksterne lenker
*
Lucas Leiva

**Lucas Pezzini Leiva** (født 1987) er en brasiliansk fotballspiller som spiller for .

Leiva er nevø av tidligere fotballspiller Leivinha.

## Klubbfotball
### Grêmio
Leivas form i 2006 ledet til rapporter om økt europeisk interesse fra mange europeiske klubber som Palermo, Inter, Juventus, Atlético Madrid og FC Barcelona. Lucas avslo et tilbud om overgang til Manchester United og Everton FC før han bestemte seg for å forlate Grêmio til fordel for Liverpool FC.

### Liverpool
Leivas overgang ble truet da hans europeiske pass så ut til bli hindret, men overgangen og arbeidstillatelsen gikk etterhvert i orden. Leiva debuterte mot Portsmouth FC 27. juli 2007.

Lucas' første sesong ble noe blandet, han spilte mange kamper for førstelaget. I tillegg spilte Lucas noen kamper for Liverpools reservelag, og var med å spille finalen i reserve-cupen mot Aston Villa på Anfield, som endte 3-0. Lucas scoret det siste målet. Hans første mål for A-laget kom i FA-Cupen mot Havant and Waterlooville. Lucas fikk totalt 32 kamper for førstelaget i sin første sesong, hvor han scoret 1 mål og hadde 4 målgivende pasninger.

## Landslagsspill
Lucas var kaptein for Brasils U21-landslag, og har flere ganger vært med i Brasils A-lagstropp. Han debuterte for  22. august 2007 i en vennskapskamp mot .

Lucas ble plukket ut i  til sommer-OL i Beijing i august 2008.

## Meritter
### 
* Vinner
** 2007 Søramerikanske U-20 mesterskapet

### [[Grêmio]]
* Vinner
** Campeonato Brasileiro Série B: 2005
** Campeonato Gaúcho: 2006, 2007

### [[Liverpool]]
* Reserveligaen 07/08
* Reserve – nasjonal cup 07(08

### Personlige utmerkelser
* Vinner
** Årets brasilianske fotballspiller: 2007

## Referanser


## Eksterne lenker
* 
* Profil på footballdatabase.com
* Liverpool FC sin profil om Leiva
*
Wilsonsyklus

**Wilsonsyklus** er en geologisk prosess innenfor fagfeltet platetektonikk og beskriver graben-, osean- og fjelldannelse. Den kanadiske geoforskeren John Tuzo Wilson har i 1970 beskrevet slike prosesser. Modellen beskriver en syklisk-dynamisk prosess:

1. Hot-Spot-stadium (Begynnerfase) (f.eks. Hawaii).

2. Graben- eller Riftstadium: (kontinentalrift) (Østafrika Graben). 

3. Rødehavet-stadium: Dannelse av ny osean skorpe.

4. Atlantisk stadium: (f.eks. Island).

5. Pacific stadium: (Subduksjon).  (f. eks. Stillehavet). 

6. Middelhavsstadium: Kollisjon mellom enkelte deler av kontinentale deler av jordskorpe: alpine fjellkjededannelse, Paratethys.
 
7. Himalaya Stadium: Kollisjon mellom to kontinenter. (Forkastningsaktivitet, Vulkanisme) (f.eks. Bodensee, Hegau).
  
8. Tektonisk pause: Vulkansk Materiale trenger opp av jordskorpa (f.eks. Rombeporfyr). 

## Se også
* Superkontinent
* Pangea
* Gondwana

## Litteratur
*Gurnis, M., 1988, Large-scale mantle convection and the aggregation and dispersal of supercontinents: Nature 332:695-699
*Murphy, J. B., and R. D. Nance. 1992. Supercontinents and the origin of mountain belts. Scientific American 266(4):84-91
*Nance, R. D., T. R. Worsley and J. B. Moody. 1988. The supercontinent cycle, Scientific American, 259(1):72-79

## Eksterne lenker
* Plate reconstruction movies from UTIG 'PLATES' project
Russlands marineinfanteri

**Det russiske marineinfanteri** (russisk Морская пехота) er amfibiske styrker i den russiske marinen.
## Historie
Tsar Peter den store etablerte det russiske marineinfanteriet i november 1705 efter å ha sett tilsvarende styrker i Vesten. Marineinfanteriet ble første gang brukt mot svensker i Østersjøen i 1708, under slaget ved Lesnaja.

## Oppdrag
Hovedoppgaven for marineinfanteriet er å etablere et bruhode på en strand eller et kystområde med hjelp fra landstigningfartøy, fly og helikopter.

## Sammensetning
* 155. marineinfanteribrigade i Den russiske stillehavsflåten
* 40. marineinfanteribrigade i Den russiske stillehavsflåten
* 336. marineinfanteribrigade i Østersjøflåten
* 61. marineinfanteribrigade i Nordflåten
* 810. marineinfanteribrigade i Svartehavsflåten
* 727. selvstendige marineinfanteribataljon i Den kaspiske flotiljen
* 414. selvstendige marineinfanteribataljon i Den kaspiske flotiljen

## Referanser
Skreppestadbekken

**Skreppestadbekken** er et sidevassdrag til Haldenvassdraget, på Bjørkelangen i Aurskog-Høland kommune. Den har sitt utspring i Stigen-traktene mot Lierfoss og utløp i innsjøen Bjørkelangen.
Sandøyna

**Sandøyna** (også skrevet *Sandøya*) er den største øya i Gulen kommune, Sogn og Fjordane. Den ligger nord for Fensfjorden. Den har et areal på . Øya har 130 innbyggere.

## Geologi
Israndavsetningen Raet, som også kalles hovedtrinnet, går gjennom Ånneland på Sandøyna, og området er beskrevet som verneverdig i kvartærgeologisk sammenheng.

## Samferdsel
Fylkesvei 4 går over øya og forbinder den med fastlandet via Brandangersundet bru mellom Sandøy og Fivelsdal på fastlandet som åpnet 4. november 2010 og dermed gav fastlandsforbindelsen for øyene i Ytre-Gulen. De andre broene i denne forbindelsen er Mjåsundbrua som forbinder Sandøy med Mjømna, Nappsundbrua og Mjømnesundbrua som forbinder Mjømna med Byrknesøyna. Tidligere gikk fastlandsfobindelsen via fergesambandet Leirvåg-Sløvåg-Skipavik. Skipavik på Sande ble sløyfet som stoppested i fergesambandet da Brandangersundet bru åpnet.

Skjerjehamn, lengst nordvest på øya, var tidligere et knutepunkt for skipstrafikken i området.

## Næringsliv
Forsøk med torskeoppdrett fra midten på 1980-tallet. Stolt Seafarm hadde et anlegg på klekking og oppdrett av torskeyngel ved Ånnelandsundet. I 2000 tok Vestvik Marinefarm AS over torskeoppdrettet. I dag drives det torskeoppdrett, tidligere østersoppdrett, i Tunsbergpollen.

## Referanser
Wahlbergøya

**Wahlbergøya** er den nest største øya i Hinlopenstretet – nord for Wilhelmøya og nordøst av hovedøya Spitsbergen, Svalbard. 

Den tilhører øygruppen Vaigattøyane som ligger helt øst i Ny-Friesland; øya er den største innen øygruppen. Lengre sør ligger den større Wilhelmøya.

Arealet av øya utgjør 46 km². Det høyeste punktet når 194 moh.

Øya er oppkalt etter den svenske botanikeren og sekretæren ved det Kongelige Vitenskapsakademiet; Peter Fredrik Wahlberg.

## Referanser


## Eksterne lenker
*
Monica Valen

**Grethe Monica Eikild Valen** (tidligere gift **Valvik**; født 15. september 1970) er en norsk tidligere syklist og verdensmester fra 1994 som representerte Grenland Sykleklubb i Skien.                   

## Biografi
Monica Valen er søster av Anita Valen som også var en aktiv konkurransesyklist. Monica Valen var en periode gift med den norske diskoskasteren Svein Inge Valvik, og de har en datter sammen.

## Meritter og karriere
Monica Valen (da Valvik) vant Norges første verdensmesterskap i landeveissykling fellesstart på Sicilia i 1994. Dette året mottok Valen Stiftelsen Morgenbladets gullmedalje (Aftenpostens gullmedalje) for sin prestasjon.

I OL i Sydney 2000 hadde Valen som mål å avslutte karrieren med et OL-gull. Dette ble stoppet av en punktering.

### Norske mesterskap
Hun har ti NM-gull i landeveissykling, alle for Grenland Sykleklubb. Hun vant Kongepokalen i 1992, 1997 og 1998. 

## Referanser


## Eksterne lenker
* 
*
Park Lane (London)

**Park Lane** er en gjennomfartsvei i City of Westminster i det sentrale London. Den er en del av A4202, og var opprinnelig en landevei. 

Fra det 18. århundre ble den en fasjonabel boliggate, med flere store gårder som hertugen av Westminsters Grosvenor House og Dorchesterfamiliens Dorchester House. Etter andre verdenskrig ble den utvidet til seks filer, tre hver vei adskilt av en sentral sperring. Det ble da revet flere hus ved Hyde Park Corner. Gaten er en av de travleste i London sentrum. 

Park Lane er mellom en og halvannen kilometer lang, og går fra Hyde Park Corner til Marble Arch, langs den østlige siden av Hyde Park. Øst for gaten ligger Mayfair. Til tross for trafikkstøyen er gaten fortsatt fasjonabel, med femstjerners hoteller og utstillingslokaler for flere eksklusive sportsbilmerker. Park Lane er den nest dyreste gaten i den britiske utgaven av brettspillet Monopol. 

Gaten er en del av London Inner Ring Road, og var opprinnelig en grense for Londons rushtrafikkavgift. Da avgiftssonen ble utvidet vestover i februar 2007 kom den innenfor, men selve gaten er unntatt for avgift fordi den er en gjennomfartsåre. 

Den 29. februar 2007 ble en bilbombe funnet i en underjordisk inntauingsgarasje på Park Lane. Bomben ble uskadeliggjort uten skader.
Park Lane

**Park Lane** kan vise til:

* Park Lane (London), gate i City of Westminster
* Park Lane (band), amerikansk band
* Park Lane (fotballbane), Larkollen IL
* Park Lane (stadion), rugbystadion i Sedgley Park i Stor-Manchester
* Mercury Park Lane, bil produsert av Ford Motor Company
Francisco Javier Echeverría

**Francisco Javier Echeverría Mignoni** (født 1797, død 17. september 1852) var president i Mexico for en kort periode fra den 22. september til den 10. oktober 1841. Echeverría ble født i Xalapa, hvor han arbeidet for familiebedriften, men han startet tidlig med politikk. Han flyttet til Mexico by i 1834.

## Referanser
Prinsesse Isabella av Danmark

**Prinsesse Isabella av Danmark**, komtesse av Monpezat, (Isabella Henrietta Ingrid Margrethe, født 21. april 2007 på Rigshospitalet i København) er datter av kong Frederik X av Danmark og dronning Mary av Danmark.

Hennes navn ble først annonsert ved dåpen i Fredensborg slottskirke den 1. juli 2007. Hun er oppkalt etter sin mormor Henrietta Clark Donaldson, farmors mor Ingrid av Danmark og sin farmor Margrethe II av Danmark. Navnet Isabella stammer antagelig fra dronning Isabella av Burgund (1501–1526), som var gift med kong Christian II.  

Prinsessen er nummer to i arvefølgen til den danske tronen, etter sin eldre bror kronprins Christian. Prinsessens fulle tittel er Hennes Kongelige Høyhet Prinsesse Isabella av Danmark, Komtesse av Monpezat. 

## Referanser


## Eksterne lenker
* 
*
Juan Bautista Ceballos

**Juan Bautista Loreto Mucio Francisco José de Asís de la Santísima Trinidad Ceballos Gómez Sañudo** (1811-1859) var en mexikansk politiker som tjenestegjorde i kongressen og i mexikansk høyesterett før han en kort periode var landets president etter at Mariano Arista trakk seg 6. januar 1853 etter en oppstand. Han klarte ikke å komme til enighet med opprørerne og trakk seg etter en måned og gikk tilbake til sitt verv i høyesterett. Etter å ha blitt avsatt i høyesterett av den etterfølgende president Antonio López de Santa Anna forlot han landet og døde i Paris i 1859.

## Referanser
Lahn

**Lahn** er en stor elv i Tyskland. Kilden er i fjellkjeden Rothaargebirge i Nordrhein-Westfalen; men i denne delstaten blir ikke Lahn lenge. Snart passerer den grensen og flyter videre gjennom delstatene Hessen og Rheinland-Pfalz, og er en viktig sideelv til Rhinen fra øst. 

## Geografi
Omtrent fra den gamle universitetsbyen Marburg danner Lahn en naturlig grense mellom fjellkjedene Westerwald og Vogelsberg og fra Wetzlar til utløpet ved Lahnstein skiller elva  Westerwald og Taunus.

Ved den gamle byen Limburg an der Lahn flyter Lahn gjennom en fruktbar elveslette, Limburg-elvesletta (*das Limburger Becken*). Like etter når elva den maleriske Lahn-dalen som begynner i Diez og går til utløpet ved Lahnstein.

## Byene langs elva
De største og mest kjente byene ved Lahn er:
* I Nordrhein-Westfalen: Bad Laasphe.
* I Hessen: Biedenkopf, Marburg, Gießen, Wetzlar, Weilburg, Limburg.
* I Rheinland-Pfalz: Diez, Nassau, Bad Ems og Lahnstein.

## «Det står et vertshus ved Lahn»
En folkevise forteller om et gammelt vertshus ved Lahn, hvor reisende stanset og møtte den vakre datteren til vertinnen. Det finnes tre gamle vertshus ved Lahn som hevder å være det vertshuset som det blir sunget om: Ett i Marburg, ett i landsbyen Dausenau ved Bad Ems og ett i Lahnstein.

Se: «Es steht ein Wirtshaus an der Lahn».

## Referanser


## Eksterne lenker
*
Mariano Paredes y Arrillaga

**Mariano Paredes y Arrillaga** (1797–1849) var president i Mexico fra den 4. januar til den 28. juli 1846. Han tok makten i et statskupp og var president i starten av den meksikansk-amerikanske krigen.

## Referanser
Gabriel Valencia

**Gabriel Valencia** (1799–1848) var en meksikansk soldat. Fra den 30. desember 1845 til den 2. januar 1846 var han president i Mexico.

## Referanser
Mariano Arista

**Mariano Arista** (født 26. juli 1802, død 7. august 1855) var president i Mexico fra den 15. januar 1851 til den 6. januar 1853.

## Referanser
Warrington-bombene

**Warrington-bombene** refererer til to bombeangrep i byen Warrington i Cheshire i England 26. februar og 20. mars 1993. Den provisoriske IRA stod bak aksjonene. 

Den første bomben ble utløst på et gassverk 26. februar. Den bestod av tre sprengladninger som forårsaket en stor ildkule, men ingen ble skadet i selve eksplosjonen. En brannbombe gikk ikke av. En polititjenestemann ble skadet da han ble skutt etter å ha stoppet en varebil. 

Det andre angrepet var rettet mot handlende i Warrington sentrum. Det fant sted 20. mars, dagen før morsdagen, på et tidspunkt hvor butikkene er fullere enn vanlig. Kl. 11.58 lokal tid mottok hjelpelinjen The Samaritans en kodet melding om at en bombe skulle sprenges utenfor en Boots-butikk i Liverpool, mer enn to mil fra Warrington. Merseyside Police undersøkte, og advarte nabostyrken Cheshire Constabulary. Det ble ikke klart hvor bombene befant seg før det var for sent, og kl. 12.12 gikk de av. En eksploderte utenfor Boots på Bridge Street, og den andre utenfor Argos. Det viste seg at bombene hadde blitt plassert i søppelkasser av støpejern, noe som førte til at det ble store mengder splinter. Øyevitner fortalte at folk som flyktet etter den første bomben løp rett inn i den andre eksplosjonen som kom etter bare sekunder. 

Det ble organisert busser for å frakte skadde vekk fra åstedet, og 17 ambulanser ble sendt dit. 

Det var to dødsofre: Tre år gamle Jonathan Ball, som hadde blitt tatt med av barnevakten for å kjøpe morsdagskort, døde på stedet. Tolv år gamle Tim Parry satt på den ene av søplekassene da den eksploderte, og døde av skadene etter fem dager. 

## Referanser


## Eksterne lenker
* The Tim Parry Johnathan Ball Trust
* Child killed in Warrington bomb attack &mdash; fra BBC News' «On This Day feature»
Miguel Barragán

**Miguel Barragán** (født 8. mars 1789, død 1. mars 1836) var en meksikansk offiser og politiker. Han var president i Mexico fra den 28. januar 1835 til den 27. februar 1836. 

## Referanser
Laks (andre betydninger)

**Laks** kan referere til:

* Laksefamilien (Salmonidae)
** Atlanterhavslaks (*Salmo salar*)
** Ketalaks (*Oncorhynchus keta*)
** Pukkellaks (*Oncorhynchus gorbuscha*)

*Reliktlaks, laks som tilbringer hele livet i ferskvann
** Bleke, fra Aust-Agder
** Namsblank (også kalt småblank), fra Nord-Trøndelag

* Tusenlapp, på slang: «laks»

Matretter med laks:
* Gravlaks
* Røkt laks

## Se også
* Karpelaksfisker (Characiformes), søramerikanske ferskvannsfisker
** Karpelakser (Characidae)
* Solabborer (Centrarchidae), også kalt lakseabborer
Baltika

:*For bryggeriet, se [[Baltika (bryggeri)]]*

**Baltika**, engelsk *Baltica*, var en sammensatt  kontinentplate og etter hvert et kontinent som opstod for anslagsvis 2,5 milliarder år siden, men i flere steg med sammenføyning av mange ulike småplater over mange hundre millioner år i første halvdel av proterozoikum. Baltika var blant kjerneplatene i Jordens første superkontinent, Columbia, og hang i svært lang tid sammen med den nordamerikanske Laurentia-platen via Grønland. Men Baltika rev seg løs fra superkontinentet Rodinia ved overgangen til kambrium. I devon støtte den igjen sammen med Laurentia og dannet et middels stort superkontinent – Old Red-kontinentet *(Euramerika)*. Baltika samsvarer med dagens Skandinavia og Baltikum, og begrepet brukes av og til om hele det østeuropeiske kraton inklusive dagens Belarus, Ukraina og Russland øst til Ural. I 80-85 prosent av kontinentets eksistenstid har det hengt fysisk sammen med Grønland og Nord-Amerika, men ikke i dag.

De restene av platen som idag ligger oppe i dagen, kalles det **[[Baltiske skjold]]** og utgjør grunnfjellet i Norge, Sverige, Finland, Karelen og Kolahalvøya. Mot vest grenser Baltika til den kaledonske fjellkjede, som er noe yngre. De eldste bergartene i Norge finnes i Lofoten og Øst-Finnmarks grunnfjellsområde og er mer enn 2800 millioner år gamle, mens Kolahalvøya og Finland har enda eldre grunnfjell. Lenger mot sør og øst dekkes Baltika av et dekke av yngre bergarter og sedimenter og her danner Baltika en i dag underjordisk plattform.

Baltika gjennomgikk minst tre sykler av fjellkjededannelse og dannelse av ny jordskorpe.

## Paleogeografi
* ~1,8 milliarder år siden, Baltika var del av superkontinentet Columbia.
* ~1,5 milliarder år siden, Baltika og Arctica var del av superkontinentet Nena.
* ~1,1 milliarder år siden, Baltika var del av superkontinentet Rodinia.
* ~750 millioner år siden, Baltika var del av superkontinentet Protolaurasia.
* ~600 millioner år siden, Baltika var del av superkontinentet Pannotia.
* ~Kambriumtiden, Baltika var et selvstendig kontinent.
* ~Sen ordovicium, Baltika kolliderte med Avalonia 
* ~Devontiden, Baltika kolliderte mot Laurentia, og det nye superkontinentet Euramerica ble dannet.
* ~Permtiden, alle kontinenter kolliderer og superkontinentet Pangaea dannes. I øst kolliderer Baltika mot Siberia.
* ~Triastiden, Baltica og Sarmatia kolliderer.
* ~Juratiden, Pangaea gjennomgikk riftdannelse og det ble dannet to superkontinenter: Laurasia og Gondwana. Baltika var del av superkontinentet Laurasia.
* ~Krittiden, Baltika var del av superkontinentet Eurasia.
* ~I dag er Baltika del av superkontinentet Eurasia, som er i ferd med å kollidere med Afrika og danne det framtidige Eurafrasia.

## Eksterne lenker
* Kart som viser Arktika-kontinentet med Laurentia, Siberia (Angaraland) og Baltica for 2 mrd år siden - *Russian Journal of Earth Sciences (WDCB)*.
* Cocks, L Robin M, og Torsvik, Trond H: «Baltica from the late Precambrian to mid-Palaeozoic times: The gain and loss of a terrane’s identity», i *Earth-Science Reviews*, nr 72, 2005, side 39-66.
Resesjon

**Resesjon** (fra engelsk *recession*, fra latin *recessio*, «nedgang», «tilbakegang») er i makroøkonomi normalt definert som et fall i et lands bruttonasjonalprodukt (BNP) i to eller flere påfølgende kvartaler. Resesjoner fører ofte med seg økende arbeidsledighet og enten fallende eller sterkt økende priser (deflasjon eller stagflasjon). Et av trekkene som sentralbankene bruker for å forsøke å motvirke resesjoner, er å skru opp renten i oppgangstider, for å redusere økonomisk vekst til et nivå som er forsvarlig, og å skru ned renten i nedgangstider, for å stimulere økonomien.  

En langvarig eller særlig alvorlig resesjon blir kalt en depresjon. Den mest kjente depresjonen fulgte i kjølvannet av børskrakket på Wall Street i USA i 1929. Denne blir kalt den store depresjonen.

Det finnes flere typer resesjoner: I en V-formet resesjon vil økonomien synke mye en periode, for så å øke igjen. Det regnes som den normale typen resesjon. I en U-formet resesjon, vil økonomien være dårlig i en lengre periode før den øker til samme nivå. I en W-formet resesjon vil økonomien synke en periode, deretter øke mye, før den får en ny smell. Det kalles gjerne «dobbeldip». I en L-formet resesjon synker økonomien, og stagnerer på et lavere nivå. 


Fil:1953 recession in US.jpg|Resesjonen i USA i 1953 var en V-formet resesjon.
Fil:1973-75 recession.jpg|Resesjonen i USA fra 1973 til 1975 var en U-formet resesjon, hvor økonomien var dårlig i flere år, før den økte igjen.
Fil:Early-80s recession.jpg|Resesjonen i USA på tidlig 1980-tall var en W-formet resesjon, hvor man fikk en såkalt «dobbeldip».
Fil:Japan's asset bubble.jpg|Japans resesjon var en L-formet resesjon, hvor økonomien ikke tok seg opp igjen til gamle nivåer.


## Referanser
Unibuss Ekspress

**Unibuss Ekspress**, tidligere **Arctic Express**, er et ekspressbusselskap i Unibuss-konsernet. Selskapet driver ekspressbussruta Lavprisekspressen og flybussrutene OSL-Ekspressen, Torp-Ekspressen og Værnes-Ekspressen. Fra etableringen i 1989 og fram til 2005 ble selskapet drevet av Vidar Antonsen.

## Historie
Arctic Express Antonsen ble opprinnelig etablert som et enkeltpersonforetak av Vidar Antonsen i 1989 og drev turbussvirksomhet. 3. desember 2002 ble selskapet omdannet til aksjeselskap under navnet Arctic Express Buss og Reisebyrå AS. 17. august 2005 kjøpte Sporveisbussene i Oslo virksomheten, forenklet navnet til Arctic Express AS og organiserte det som et datterselskap. Turbussvirksomheten ble overført til Sporveisbussenes turbiler, mens ekspress- og flybussvirksomheten fortsatte som før, fra hovedkontoret på Skårer. 20. juni 2007 endret konsernet Sporveisbussene navnet på datterselskapene, og selskapet endret navn til Unibuss Ekspress AS. Både det nye og det gamle navnet ble brukt i en overgangsfase.

## Ekspress- og flybussruter

### Lavprisekspressen

Lavprisekspressen har siden 2003, det første halve året under navnet Bergenekspressen, vært et ekspressbusskonsept basert på salg over Internett der de første billettene til hver avgang selges veldig billig og prisen øker etter hvert som avgangene fylles opp. I dag tilbys det ruter mellom Oslo og Kristiansand, Stavanger og Trondheim, men det har tidligere også vært ruter til Bergen og København.

### Torp-Ekspressen
Siden rundt år 2000 har selskapet drevet flybussruta Torp-Ekspressen mellom Sandefjord lufthavn, Torp, Drammen, Asker og Oslo bussterminal. Avgangene er koordinert med avganger og ankomster til flyselskapene Ryanair og Wizz Air.

### Rygge-Ekspressen
Selskapet sikret seg løyve til å kjøre flybuss mellom Moss lufthavn, Rygge og Oslo, og Rygge-Ekspressen hadde sin første avgang 17. oktober 2007, samme dag som det første Norwegian-flyet lettet fra flyplassen. Rygge-ekspressen forventes å kjøre sin siste avgang 29. oktober 2016, samme dag som flytrafikken opphører.

### Værnes-Ekspressen
8. oktober 2010 ble flybussvirksomheten utvidet til Trøndelag da selskapet fikk konsesjon på flybussdrift mellom Trondheim lufthavn, Værnes og Trondheim under navnet Værnes-Ekspressen. Ruta konkurrerer med Flybussen ved Vy Buss.

### OSL-Ekspressen
23. september 2016 startet OSL-Ekspressen opp mellom Oslo lufthavn og Oslos østlige bydeler. Ruta betjener blant annet Lindeberg T, Tveita, Bøler, Skullerud T, Abildsø, Lambertseter senter og Leirskallen. Ruta var egentlig ment å starte etter at Rygge-Ekspressen er nedlagt, men ble framskyndet for å komme igang før Flybussen/Flybussekspressen rute FB6 til Mortensrud som har oppstart 1. oktober, en rute den i stor grad konkurrerer direkte med.

## Referanser




## Eksterne lenker
* Lavprisekspressen.no 
* OSL-Ekspressen
* Torp-Ekspressen
* Rygge-Ekspressen 
* Værnes-Ekspressen
London Ambulance Service

**London Ambulance Service** (LAS) er Stor-Londons offentlige ambulansetjeneste. Den er med omkring 400 ambulanser den største ambulansetjenesten i verden som ikke krever betaling direkte fra pasientene.

LAS er en av tretten ambulansetjenester i England som tilhører National Health Serice (NHS), og finansieres av statlige overføringer. Enhver person som befinner seg i Storbritannia har rett til å få hjelp fra disse ambulansetjenestene.

Det er over 4000 ansatte, og LAS rykker ut til mer enn en million anrop i året. Alle henvendelser får gjennom Emergency Operations Centre i Waterloo i Lambeth, som så viderefordeler oppgaver. Kommando- og kontrollsystemet er direkte lenket til Metropolitan Police Service' tilsvarende system.
Positur

**Positur** kommer av det latinske ordet *positura* og betegner i billedkunst (tegning, grafikk, maleri og foto) om måten en modell blir stilt opp for å uttrykke eller fremheve stemninger, symbolisere noe eller f. eks. vise fram klesplagg (motefoto).

I teaterspråk beskriver det gjerne en holdning eller kroppsstilling, gjerne med et teatralsk, unaturlig eller tilgjort preg.

I grunnopplæring i klassisk ballett inngår flere positurer, som i første omgang dreier seg om føttenes plassering i forhold til hverandre.

Når noen presenterer seg selv med store ord og geberder og gjerne vakre klær – og en etterhvert tenker at der ikke er noe innhold bak fasaden, kaller vi ofte personen en posør. Disse er beskrevet i litteraturen. I Norden kjenner vi best til Erasmus Montanus av Ludvig Holberg, men han har hatt både forløpere og etterfølgere. Innen kunsten har enkelte tilsynelatende posører etterhvert blitt geniforklart. Det er derfor vanskelig å peke ut posører.

## Referanser
Unibuss Tur

**Unibuss Tur**, tidligere **Sporveisbussenes turbiler**, er et turbusselskap i Oslobuss-konsernet, med avdeling i Vestfold.

Selskapet ble etablert 1. januar 2006 under navnet Sporveisbussenes turbiler AS. Turbilvirksomheten var til da drevet som en virksomhet innenfor selskapet Sporveisbussene i Oslo siden OL på Lillehammer i 1994. Etableringen skjedde ved at datterselskapet Interbuss AS skiftet navn og alle turavdelingene ble samlet der.

Sporveisbussene kjøpte Pedersens buss i 2001. I 2002 endret en fargen på bussene fra røde til sølvgrå. I 2004 kjøpte selskapet Interbuss av Roger Weel, i 2005 Arctic Express Buss og Reisebyrå og i 2006 ble Tønsberg Bussreiser og Lundstad Buss AS på Dokka kjøpt. Samme år ble virksomheten organisert som et datterselskap av Sporveisbussene.

20. juni 2007 endret konsernet Sporveisbussene navnet på datterselskapene. Både det nye og det gamle navnet ble brukt i en overgangsfase. 1. januar 2009 ble konsernet omorganisert, slik at Sporveisbussene ble innfusjonert i Unibuss, som da ble konsernets nye morselskap. 1. mai samme år endret Sporveisbussenes turbiler AS navn til Unibuss Tur AS.

I mai 2024 ble Unibuss Tur AS solgt til Oslobuss AS. Selskapet har fortsatt driften under nytt eierskap og endret senere navn til Vestfoldbuss AS. Salget var en del av en strategisk omstrukturering i Unibuss-konsernet, hvor fokuset ble rettet mot rutebussvirksomheten.

## Referanser


## Eksterne lenker
*
Trunk Bay

**Trunk Bay** er en strand på øya St. John, og er en del av De amerikanske Jomfruøyers nasjonalpark på De amerikanske Jomfruøyer i Vestindia. Stranden har i høysesongen ca. 1&nbsp;000 besøkende daglig og er den eneste nasjonalparkstranden på øyen som krever inngangspenger.

*[[National Geographic Society]]* omtaler stranden som en av verdens vakreste og magasinet *[[Condé Nast Traveler]]* har kåret stranden til en av verdens ti beste. Stranden har i tillegg fått tilsvarende anerkjennelse fra andre publikasjoner. 

Stranden ble i 1958, som store deler av St. John, solgt til den amerikanske forretningsmannen Laurance Rockefeller.

## Referanser


## Eksterne lenker
*
Laks og ørret

* Adriaterhavsørret 
* Albaniørret 
* Atlanterhavslaks 
* Balkanørret 
* bosnisk ørret 
* Ezenamørret 
* flathodeørret 
* Gardasjøørret 
* gillaroo 
* italiensk ørret 
* Kamtsjatkalaks 
* Ohridørret 
* marmorørret 
* *[[Salmo aphelios|S. aphelios]]*
* *[[Salmo balcanicus|S. balcanicus]]*
* *[[Salmo lumi|S. lumi]]*
* *[[Salmo macedonicus|S. macedonicus]]*
* *[[Salmo nigripinnis|S. nigripinnis]]*
* *[[Salmo pallaryi|S. pallaryi]]*
* *[[Salmo pelagonicus|S. pelagonicus]]*
* *[[Salmo peristericus|S. peristericus]]*
* *[[Salmo rhodanensis|S. rhodanensis]]*
* *[[Salmo schiefermuelleri|S. schiefermuelleri]]*
* *[[Salmo visovacensis|S. visovacensis]]*
* *[[Salmo zrmanjaensis|S. zrmanjaensis]]*
* Sevanørret 
* Svartehavsørret 
* ørret 

**Laks og ørret** (*Salmo*) er en slekt med laksefisker. Dette er fisker som er svært populære å fange, enten det er for sportens skyld (sportsfiske), fornøyelsens skyld (den gastronomisk verdien), eller lønnsomhetens skyld (yrkesfiske). Det drives også storstilt oppdrett med flere av artene.

Laks og ørret er svært nære slektninger, som har en rekke like eller svært lignende karakteristikker. Den enkleste måten å skille dem fra hverandre på, er å telle strålene i gattfinnen. Laksen har 13 stråler eller mer, ørreten har 12 stråler eller færre.

Det latinske slektsnavnet *Salmo* kommer av ordet *salm&#333;* og betyr laks.

Noen vanlige parasitter på disse fiskene er lakseparasitten *[[Gyrodactylus salaris]]* og lakselusa *[[Lepeophtheirus salmonis]]*.

## Arter
FishBase oppgir følgende arter, men det hersker stor usikkerhet omkring klassifiseringen av disse artene. Det samme gjelder for eventuelle underarter og genetiske varianter.

* *[[Salmo akairos]]*
* *[[Salmo aphelios]]*
* *[[Salmo balcanicus]]*
* *[[Salmo carpio]]* – gardasjøørret
* *[[Salmo cettii]]* – italiensk ørret
* *[[Salmo dentex]]* – balkanørret
* *[[Salmo ezenami]]* – ezenamørret 
* *[[Salmo farioides]]*
* *[[Salmo ferox]]* - nyere irsk og  skotsk forskning avslører at dette trolig er en underart eller variant av ørret
* *[[Salmo fibreni]]* – albaniørret
* *[[Salmo ischchan]]* – sevanørret
* *[[Salmo labrax]]* – svartehavsørret
* *[[Salmo letnica]]* – ohridørret
* *[[Salmo lumi]]*
* *[[Salmo macedonicus]]*
* *[[Salmo marmoratus]]* – marmorørret
* *[[Salmo nigripinnis]]*
* *[[Salmo obtusirostris]]* – aderiaterhavsørret
* *[[Salmo pallaryi]]*
* *[[Salmo pelagonicus]]*
* *[[Salmo peristericus]]*
* *[[Salmo platycephalus]]* – flathodeørret
* *[[Salmo rhodanensis]]* – rhôneørret
* *[[Salmo salar]]* – atlanterhavslaks
* *[[Salmo schiefermuelleri]]*
* *[[Salmo stomachicus]]* – gillaroo
* *[[Salmo taleri]]* – bosnisk ørret
* *[[Salmo trutta]]* – ørret
* *[[Salmo visovacensis]]*
* *[[Salmo zrmanjaensis]]*

## Referanser


## Eksterne lenker
*
Novise

**Novise** (fra latin: *novus*, «ny») er en person som forbereder seg på å tre varig inn i et kloster eller annen kirkelig ordenssamfunn eller kongregasjon. Før man blir munk/lekbror eller nonne/ordenssøster skal man introduseres i ordenslivets og særlig den valgte ordenens historie og levemåte, og få prøvet sitt kall.   

Novisene pleier å stå under oppsyn og ledelse av en novisemester. 

Forut for novisiatet går ofte en periode som postulant.

Man blir i klostret og i visse andre ordener ikledt ordensdrakten i samband med opptak i novisiatet. Det er vanlig i mange ordener at ordensdrakten skiller seg ad; for kvinneordener er som regel sløret annerledes. Man lever som om man hadde avlagt klosterløfter. Men de løftene får man ikke avlegge før novisiatet er over og man eventuelt blir opptatt i ordenssamfunnet. 

## Annen betydning
I videre betydning brukes novise om uerfarne personer.
De fem utvalgte

***De fem utvalgte*** (originaltittel: *The Power of Five*) er en serie spenningsromaner for ungdom, skrevet av den engelske forfatteren Anthony Horowitz. 
I amerika er serien omdøpt til The Gatekeepers (Portvokterne).

Serien handler om den 14 årige Matt Freeman fra London som mistet foreldrene sine i en bilulykke da han var liten. Han merker fort at han har spesielle krefter. 
Senere oppdager han at han er en av de fem utvalgte, som sammen med fire andre, Pedro fra slummen i Peru, tvillingene Scott og Jamie Tyler fra Amerika og Scarlett (også kalt Scar) fra London, som også alle er foreldreløse, skal ta opp kampen mot *De Gamle* – et ondt folk som en gang eide verden og kun er til for å skape hat – som de tidligere utvalgte har klart å slå i alle tider før dem.

# Ravneporten (Original: Raven's Gate)
# Ond stjerne (Original: Evil Star)
# Mørkets tid (Original: Nightrise)
# Nekropolis (Original: Necropolis)
# Glemsel (Original: Oblivion)
Kallithea (Rhodos)

**Kallithea** (gresk: Καλλιθέα) er en tidligere kommune på Rhodos i Dodekanesene i Hellas og er i dag en liten by med i overkant av 10 000 innbyggere. Siden reformene i lokalstyret i 2011 er byen en del av kommunen Rhodos (samme navn som øya), og er en kommunale enhet innenfor denne.

Byen ligger ved den nordøstlige delen av øya, rett sør for byen Rhodos. Setet for kommunen var i Kalythies. Kallithea oppleves ikke som en by da det stort sett består av hoteller for turister. Feriestedet Faliraki ligger også innenfor den kommunale enheten. Også lokale grekere drar til Kallithea for å bade. Stedet har gode strender og vannet oppleves som roligere enn på motsatt side av øya.

Kalithea var imidlertid kjent allerede i antikken, da som et romersk kurbad, Thermen, med varme kilder. Ruinene finnes fortsatt, og det er gjort filminnspillinger her.

På det greske fastlandet ligger også et sted med samme navn, rundt 51&nbsp;km sør for Poligiros og 90&nbsp;km fra Thessaloniki.

Flere filmer har blitt filmet her, eksempelvis den britiske spillefilmen *[[Kanonene på Navarone (film)|Kanonene på Navarone]]* med blant annet Anthony Quinn.

## Referanser


## Eksterne lenker
*
Veluwsk

**Veluwsk** er en  nedersaksisk dialekt som brukes i området kalt *de [[Veluwe]]* øst i Nederland, nærmere bestemt i provinsen Gelderland. Området begrenses av Hattem – Apeldoorn – Dieren – Arnhem – Wageningen – Ede – Harderwijk. 

Dialekten kan igjen deles i to, vest- og østveluwsk. Forskjellen mellom disse to er fortrinnsvis å finne i deres grammatikk. For eksempel blir *Wij werken* (ned.) (no.: *Vi arbeider*) på østveluwsk til *wie waarkt/warkt* eller *wie(le) warkt/wärkt* og på vestveluwsk til *wie/wulie waarken* eller *wie/wulie wa[a]rken*.

Vestveluwsk er mer under innflytelse av standardnederlandsk, mens det avviker mer og mer fra dette jo nærmere man kommer grensen med østveluwsk. I det sentrale området der vestveluwsk brukes sies for eksempel *hie staot*, mens man i nordvest sier *hij steet* (han står). Sammenlignet med østveluwsk *hij/hee stiet/steet*, viser dette en tydeligere innflytelse fra nedersaksisk. I Hattem, den nordøstlige delen av området der østveluwsk snakkes er meget påvirket av sallandsk.
Kjemiske lover

**Kjemiske lover** er de av naturlovene som er relevant innen kjemi. Det mest grunnleggende prinsippet innen kjemi er loven om massens konstans, som slår fast at det ikke er noen observerbar forskjell i massemengde før og etter en kjemisk reaksjon. Moderne fysikk fastslår at energien blir bevart, og at det er en sammenheng mellom energi og masse, et prinsipp som er viktig innen kjernekjemi. Bevaring av energi leder til viktige prinsipper innen kjemisk likevekt, termodynamikk og kinetikk.

Nyere lover innen kjemi er utarbeidet ut fra loven om massens konstans. Joseph Prousts lov om de bestemte masseforhold, fastslår at rene kjemiske forbindelser blir dannet av grunnstoff i bestemte forhold. I dag vet vi at måten disse grunnstoffene er strukturert på i forhold til hverandre, også er viktig.

Daltons lov om multiple forhold fastslår at kjemiske forbindelser vil framstå i forhold som er små hele tall (for eksempel 1:2 i vann, en (masse)del oksygen og to deler hydrogen). I enkelte kjemiske systemer (som for eksempel biomakromolekyler og mineraler) er imidlertid tallene i forholdsratioen store, og det er ikke uvanlig at slike forbindelser blir presentert som en brøk. Slike forbindelser er kjent som ikke-støkiometriske forbindelser.

## Litteratur
* 
*
Tenna

**Tenna** er ei øy i Herøy kommune, Nordland. Det er bruforbindelse ved Tennsundbrua over Tennsundet til Sør-Herøy i nord. Arealet er 3,5 km².
Strøno

**Strøno** er den største øya i Bjørnafjorden kommune, Vestland og er ca. 6,6 km². Strøno har hatt bruforbindelse til fastlandet siden høsten 1965. 

Strøno består av bygdene Nordstrøno i nord og vest og Sørstrøno i sør og øst. En åsrygg strekker seg i nordøstlig retning fra Ervikane friluftsområde i sørvest til Strøno bro ved Krokane i nordøst. Hjortåsen med sine 208 moh. er øyas høyeste punkt. Strøno er omkranset av øyene Forstrøno i vest og Skorpo (Os) i nordvest med Korsfjorden utenfor. Mot sørvest grenser Strøno mot Bjørnefjorden og Røttinga. I øst finner en Lepsøy og i nordøst Hagavik og Askvik. Nord for Strøno ligger Drange og Lysefjorden.

Strøno er populær både blant fastboende og tilreisende. Folketallet har økt kraftig siden bruforbindelsen ble offisielt åpnet i 1966.

Øya har rundt 600 fastboende og flere fritidshytter. Det kom ny barneskole og barnehage i 1992. Strøno er kjent for vakre frilufts områder som Ervikane som ligger ut mot Bjørnefjorden. Man finner også to vernede vikinggraver, en i Sørstrøno og en i Nordstrøno. Landhandelen på øya ble lagd ned på tidlig 2000-tall. Det er gode muligheter for jakt og fiske over hele øya og omegn.

## Etymologi
Navnet Strøno kommer fra norrønt *strjóna*, trolig 'øya med straum omkring'. Fra Os Soga beskrives det «Dei målkunnige hev funne at ordet strjon hev med vinning å gjera, og Strjona er soleis øyi der ein kan vinna noko, skapa seg vinning, anten ved fiske/fangst på gode fiskeplassar, rik jakt på dyr i skogen, o.l. Og eit slikt namn er ikkje uhøveligt på Strøneøyi.»

## Historie
Røvarhola er en heller med historisk betydning lokalisert vest på Strøno. Helleren befinner seg 75 moh. i Kvitåsen. Lokaliteten er av begrenset størrelse og er 5,5 meter lang, 2,7 meter dyp og 2,8 meter høy ved dråpefallet. Hulerommet deles i to seksjoner ved et bergfremspring i bakre vegg. I lokalitetens front skrår terrenget bratt ned til en større flate i sør og dalbunnen, noe lavere i vest. 

Prøvegraving ble utført av Christian Koren Wiberg i 1916. Lokalisasjonen ble senere utgravd av August Brinkmann og Haakon Shetelig i 1916. Funnmateriale hadde karakter av eldre jernalders lag. Blant funnmateriale var det en bryne, jernfragment (trolig del av en spydspiss), beingjenstander (beinkam med futteral) og menneskebein fra et individ. 

## Friluftsområder
Ervikane er øyens mest populære friluftsområde og er lokalisert sør-vest på Strøno. Parkeringsplass for friluftsområdet finnes på "nordstrøno-siden" av øyen. Områdeet er romslig med flate turveier som er godt egnet for rullestolbrukere. Gangveien er stengt med bom rett etter parkeringsplassen. Det er mulig å låne nøkkel til bommen hos Friluftsrådet på Helleneset, eller få kode til nøkkelsboks fra Bergen og omland friliuftsråd. Området er også tilrettelagt med barerampe og handicaptoalett. 

## Referanser
Point Blanc

***Point Blanc*** er en kriminalroman skrevet av Anthony Horowitz. Det er oppfølgeren til ''Stormbreaker'' og er andre bok i ''Alex Rider''-serien.

Boken ble utgitt i England 3. september 2001 og i USA (som *Point Blank*) 15. april 2002. I 2003 var boken listet på BBCs The Big Read-undersøkelse på 105. plass.

## Handling
Boken starter med to mystiske dødsfall, der fellesnevneren er at begge de avdøde hadde sønner som hadde gått på *Point Blanc Academy* – en kostskole beliggende på toppen av et fjell i de franske Alpene som tar imot gutter som har to ting til felles: store problemer og pengesterke familier. Alex Rider får jobben med å finne ut om det er «ugler i mosen». For å løse oppdraget må han reise opp til Point Blanc.

## Filmatisering
Boken er forelegg for TV-serien *[[Alex Rider (TV-serie)|Alex Rider]]*s første åtte episoder, som hadde premiere på Amazon Prime i 2020. Serien er regissert av Andreas Prochaska, som tidligere hadde regissert blant annet TV-serien *[[Das Boot (TV-serie fra 2018)|Das Boot]]* (2018).

## Referanser
Skeleton Key

***Skeleton Key*** er den tredje boken om tenårings-spionen Alex Rider. Det er oppfølgeren til stormbreaker og Point Blanc. Den er skrevet av Anthony Horowitz, som også er kjent for å ha skrevet *[[De fem utvalgte]]*-, bøkene.

## Handling
Denne gangen skulle han være ballgutt under Wimbledon-turneringen og med dette blir starten på en rekke rystende hendelser. Alex må flykte fra en hensynsløs kinesisk forbryterliga og tvinges i dekning på Cayo Esqueleto – Skjelettøya – en liten øy nær Cuba. Men der venter Alexei Sarov, en sinnssyk og kynisk russisk general med eksplosive planer som kan få fryktelige konsekvenser for hele menneskeheten.
Fredensborg slottskirke

**Fredensborg slottskirke** er en kirke i tilknytning til Fredensborg slott i Danmark.

Kirken er tegnet av Johan Cornelius Krieger i nederlandsk barokk og oppført i perioden 1725–1726. 

Altertavlen er utført av Johan Frederik Ehbisch og er fra 1726. Selve maleriet er av Hendrik Krock. Døpefonten er også utført av Ehbisch, mens det tilhørende sølvfatet er laget av Niels Johnsen.

Prekestolen fra 1727 er også av Ehbisch. 

Kongefamilien bruker primært Fredensborg slottskirke til kirkelige handlinger, senest til prinsesse Isabellas barnedåp 1. juli 2007. Imidlertid har dronningen fastholdt den århundregamle tradisjonen at slottskirken stilles til rådighet for menighetene i Asminderød-Grønholt sogn, og derfor holdes det åpne gudstjenester i kirken nesten hver søndag.

## Eksterne lenker
* Side om kirken på Kongehuset.dk
Nils Olav

Generalmajor sir **Nils Olav** III, baron av Bouvetøya, er en kongepingvin med tilhørighet i Edinburgh Zoo i Skottland.

Han er den offisielle maskoten til Hans Majestet Kongens Garde. Navnet og tittelen har gått i arv gjennom tre kongepingviner siden 1973; Nils Olav III overtok en gang mellom 2008 og 2016. Han er den høyest rangerte pingvinen i Forsvaret.

## Bakgrunn
I 1913 donerte Edward Theodore Salvesen en kongepingvin og penger i gave til Edinburgh Zoo, slik at dyrehagen kunne utvikle sin egen kongepingvinkoloni.

Da Hans Majestet Kongens 3. gardekompani besøkte Edinburgh Military Tattoo i 1961 for et drillstevne, ble løytnant Nils Egelien svært interessert i Edinburgh Zoos pingvinkoloni. Da Garden nok en gang kom tilbake til Edinburgh i 1972, arrangerte Nils Egelien slik at troppen kunne adoptere en pingvin som maskot. I Storbritannia er det ganske vanlig at militære avdelinger har dyr som maskot. Pingvinen fikk navnet Nils Olav til ære for *Nils* Egelien, og *Olav* Siggerud, kontingentsjef for de norske gardistene i 1972. Nils Olav ble tildelt militærgraden visekorporal og har etter dette, med noen få unntak, blitt forfremmet hver gang Garden har deltatt på Edinburgh Military Tattoo. Han ble forfremmet til korporal i 1982 og sersjant i 1987. Nils Olav døde kort tid etter denne forfremmelsen og ble etterfulgt av to år gamle Nils Olav II.

I 1993 ble Nils Olav II ble forfremmet til stabssersjant (*Regimental Sergeant Major* i det skotske gradsystemet). Han ble i 2001 den første *Honourable Regimental Sergeant Major*, den høyeste underoffisersgraden i Skottland. I 2005 gikk han over i offiserenes rekker, da han ble forfremmet til æresoberst i Garden. Han har siden da utrangert lederen for Garden. Samme år ble en 1,2 meter høy bronsestatue, utført av billedhuggeren Øystein Bernhard Mobråten fra Kongsberg gitt i gave til Edinburgh Zoo. Statuens inskripsjon anerkjenner Garden og Edinburgh Military Tattoo. Det står en tilsvarende statue ved Huseby leir i Oslo.

I 2008 ble Nils Olav II slått til ridder av den britiske generalmajoren Euan Loudon, på vegne av kong Harald V. Han tituleres nå *[[sir]]* Nils Olav. Han ble ikke forfremmet under gardens opphold i Edinburgh i 2012, fordi hele pingvinavdelingen var midlertidig flyttet til Sør-England grunnet rehabilitering. Nils Olav II døde en gang mellom 2008 og 2016, og ble etterfulgt av Nils Olav III.

I 2016 ble Nils Olav III forfremmet til brigader og fikk tittelen baron av Bouvetøya. I 2023 ble han forfremmet til generalmajor, den tredje høyeste rangen i det norske forsvaret.

Garden sender Nils Olav fisk og julekort hver jul.

## Referanser


## Eksterne lenker
* 
* Sir Nils Olav. Edinburgh Zoo 
* BBC News
* The Scotsman
* Forsvarets artikkel
Vestre Bokn

**Vestre Bokn** er den største øya i Bokn kommune i Rogaland. Den har et areal på .

Det er bruforbindelse til Austre Bokn og ferjeforbindelse til Rennesøy.

## Referanser
Master Ferries

**Master Ferries** var et ferjerederi som hadde ferjedrift på ruten Kristiansand – Hanstholm. Rederiet ble grunnlagt i 2005, og ble 1. januar 2008 fusjonert med Fjord Line.

## Tidligere skip
*«Master Cat» (Nå Fjord Cat gikk til 2008 på ruten Kristiansand – Hanstholm i sommerhalvåret for Fjord Line)

## Referanser
Austre Bokn

**Austre Bokn** er ei øy i Bokn kommune, Rogaland. Det er bruforbindelse til Vestre Bokn og Ognøy (E39).

En av kommunens to campingplasser ligger på vestsiden av Austre Bokn. Kommunesenteret Føresvik ligger på Vestre Bokn.

## Referanser
Western Digital

**Western Digital Corporation** eller bare **Western Digital** (forkortet til *WDC* eller *WD*) er et amerikansk selskap som ble grunnlagt i 1970 og er i dag en av verdens største produsenter av platelagre for personlige datamaskiner. Selskapet har en lang historie i elektronikkindustrien som produsent av integrerte kretser, mikroprosessorer, diskettenheter, båndopptakere, men hovedsakelig platelagre.

Selskapet ble grunnlagt den 23. april 1970 av Alvin B. Phillips, den gang ansatt hos telekommunikasjonsselskapet Motorola, under navnet General Digital for hovedsakelig (og kortvarig) å produsere MOS-testutstyr. Selskapet ble raskt produsent av særskilt halvlederutstyr og fikk sin startkapital fra flere enkeltstående investorer og industrigiganten Emerson Electric Company. En gang i juli 1971 fikk selskapet sitt nåværende navn og introduserte deretter sitt første produkt, *WD1402A* UART. I løpet av de første årene av 1970-tallet fikk selskapet sine inntekter fra å selge integrerte kretser (mikrobrikker) for kalkulatorer og var den største uavhengige produsenten i 1975, men oljekrisen på midten av 1970-tallet og at deres største selger av kalkulatorer, Bowmar Instrument, gikk konkurs, førte til at Western Digital i 1976 også måtte erklærte seg konkurs, og Emerson trakk seg ut.

Tidlig på 1980-tallet produserte selskapet platelagre, og i 1983 vant de kontrakten med å produsere for IBM for deres nye IBM Personal Computer. Kontrolleren, *WD1003*, ble grunnlaget for parallell ATA-tilslutning (som Western Digital utviklet sammen med to andre selskaper). Gjennom det meste av 1980-tallet var produktene basert på *WD1003* som skaffet det meste av selskapets inntekter, og for en tid ga enorm vekst for selskapet.

## Produkter
My Book-serien av platelagre går fra 200 GB og opp til 4 TB (4000 GB).

Western Digital framstiller også interne platelagre og nettverksbasert lagring i mange størrelser og kapasiteter.

## Referanser


## Eksterne lenker
*
Onøya

**Onøya **er ei øy i Lurøy kommune i Nordland. Tettstedet nord på øya huser kommunesenteret. Det høyeste punktet på øya er Stokkviksfjellet på 197 moh.

Arealet er 7,7 km². Øya hadde 311 innbyggere i 2001. 

I tillegg til bruforbindelse nordover til Lurøya, har Onøya fergesamband til Stokkvågen på fastlandet og til Solvær lenger vest.

## Referanser
Muruvik

**Muruvik** er et tettsted i Malvik kommune i Trøndelag. Tettstedet har  innbyggere per 1. januar , og ligger på sørsiden av Stjørdalsfjorden omtrent 3,5 kilometer nordøst for kommunesenteret Hommelvik.

Det er kort vei til Trondheim og Trondheim lufthavn, Værnes.

## Referanser
Svein Gaute Hølestøl

**Svein Gaute Hølestøl** (født 1. mars 1971 i Sandnes) er en norsk tidligere syklist. Han syklet som profesjonell i det danske laget Chicky World i 1998 og 1999, og for tyske Gerolsteiner i 2000.

Hølestøl deltok i OL i 1996 og 2000, men fullførte ingen av gangene. Han har fire individuelle NM-gull.

Han var sportssjef i Norges Cykleforbund fra 2000-2006 før han overlot jobben til Steffen Kjærgaard.

## Medaljer i norske mesterskap

## Referanser


## Eksterne lenker
*
Spjærøy

**Spjærøy** er ei langstrakt og skogkledd øy i Hvaler kommune i Østfold. Det er bruforbindelse til Vesterøy og Asmaløy. Arealet er 8 km². Boligfeltet Sydengen på nordsiden er det eneste byggefeltet på øya.